Bukiktinggi

Bukiktinggi (jugo disabuik Kiktinggi atau Kikgaduang; Jawi: بوكيق تيڠڬي)  adolah koto jo parekonomian paliang gadang kaduo di Provinsi Sumatera Barat, Indonesia. Kota iko panah manjadi ibu kota Indonesia pado maso Pamarintahan Darurat Republik Indonesia.Mestika Zed, Eddy Utama, Hasril Chaniago; Sumatra Barat di panggung sejarah, 1945-1995; Panitia Peringatan 50 Tahun RI, 1995. Kota iko juo panah manjadi ibu kota Provinsi Sumatera jo Provinsi Sumatera Tengah.Pramoedya Ananta Toer, Koesalah Soebagyo Toer, Ediati Kamil; Kronik Revolusi Indonesia: 1947, Kepustakaan Populer Gramedia, 2001 Kota iko pado zaman kolonial Ulando disabuik jo Fort de Kock dan mandapek gala sabagai Parijs van Sumatra. Bukittinggi tanamo sabagai kota pajuangan banso dan marupokan tampek kalahiran babarapo tokoh pandiri Republik Indonesia, di antaronyo adolah Mohammad Hatta jo Assaat nan masiang-masiang marupokan proklamator jo pajabaik presiden Republik Indonesia.

Kota Bukittinggi talatak pado rangkaian Bukik Barisan atau sakitar 90 km arah utara dari Kota Padang. Kota iko barado di tapian Ngarai Sianok dan dikaliliangi dek duo gunuang yaitu Gunuang Singgalang jo Gunuang Marapi. Lokasinyo pado katinggian 909–941 mdpl manjadikan Bukittinggi kota bahao sajuak jo suhu bakisar antaro 16.1–24.9 °C. Laweh Bukittinggi sacara de jure adolah 145,29 km², mangacu pado Peraturan Pemerintah Nomor 84 tahun 1999.http://penataanruang.pu.go.id/bulletin/index.asp?mod=_fullart&idart=94 Namun, dek panulakan sabagian masyarakaik Kabupaten Agam, laweh wilayah sacaro de facto kini adolah 25,24 km², nan manjadikan Bukittinggi sabagai salah satu kota jo wilayah paliang sampik di Indonesia.

Kota Bukittinggi marupoikan salah satu pusek niago grosir paliang gadang di Pulau Sumatera. Pusek niago utamonyo ado di Pasa Ateh, Pasa Bawah, jo Pasa Aua Kuniang. Dari sektor parekonomian, Bukittinggi marupokan kota jo PDRB paliang gadang kaduo di Sumatera Barat, sasudah Kota Padang.Bukittinggi - Kompaspedia Tampek wisata nan rami dikunjuangi adolah Jam Gadang, yaitu sabuah minaro jam nan talatak di jantuang kota nan juo manjadi simbol bagi Bukittinggi.

 Sijarah 
Kota Bukittinggi samulo marupoan pakan atau pasa bagi masyarakaik Agam Tuo. Sasudah kadatangan Balando, kota iko manjadi kubu partahanan mereka untuak malawan Kaum Padri. Pado tahun 1825, Balando managakan benteng di salah satu bukik nan ado di dalam kota iko. Tampek iko dikenal sabagai benteng Fort de Kock, sakaligus manjadi tampek paristirahatan opsir-opsir Balando nan barado di wilayah jajahannyo. Pado masa pamarentahan Hindia Belanda, kawasan iko taruih ditingkekan parannyo dalam katatanegaraan nan kudian bakembang manjadi sabuah stadsgemeente (kota),Sujamto, (1991), Cakrawala otonomi daerah, Sinar Grafika, ISBN 978-979-8061-17-2. dan punyo fungsi pulo sabagai ibu kota Afdeeling Padangsche Bovenlanden dan Onderafdeeling Oud Agam.http://www.docstoc.com Pembangunan-infrastruktur Kota Bukittinggi masa kolonial Belanda. Diakses pado 13 Maret 2021.

Pado maso pandudukan Japang, Bukittinggi dijadikan sabagai pusek pangandalian pamarintahan militernyo untuak kawasan Sumatera, bahkan sampai ka Singapura jo Thailand. Kota iko manjadi tampek kadudukan komandan militer ka-25 Kempetai, di bawah pimpinan Mayor Jenderal Hirano Toyoji.Barbara Gifford Shimer & Guy Hobbs, (2010), The Kenpeitai in Java and Sumatra, Equinox Publishing, ISBN 978-602-8397-10-0. Kudian kota iko baganti namo dari Stadsgemeente Fort de Kock manjadi Bukittinggi Si Yaku Sho nan daerahnyo dipalaweh jo mamasuakkan nagari-nagari sakitarnyo sarupo Sianok Anam Suku, Gadut, Kapau, Ampang Gadang, Batu Taba, jo Bukik Batabuah. Kini nagari-nagari tasabuik masuak ka dalam wilayah Kabupaten Agam.

Salapeh kamardekaan Indonesia, Bukittinggi ditatapkan sabagai Ibu Kota Provinsi Sumatera, jo gubernurnyo Mr. Teuku Muhammad Hasan. Kudian Bukittinggi juo ditatapkan sabagai wilayah pamarintahan kota manuruik Ketetapan Gubernur Provinsi Sumatera Nomor 391 tanggal 9 Juni 1947.

Pado maso mampatahankan kamardekaan Indonesia, Kota Bukitinggi mampunyoi peran sabagai kota pajuangan. Pado tanggal 19 Desember 1948 kota iko ditunjuak sabagai Ibu Kota Nagara Indonesia salapeh Yogyakarta jatuah ka tangan Ulando atau tanamo jo Pamarintahan Darurat Republik Indonesia (PDRI). Di kudian hari, kajadian iko ditatapkan sabagai Hari Bela Negara, manuruik Keputusan Presiden Republik Indonesia tanggal 18 Desember 2006.http://www.setneg.go.id  Hari Bela Negara .Hakiem, Lukman, (2008), 100 tahun Mohammad Natsir: berdamai dengan sejarah, Penerbit Republika, ISBN 978-979-1102-31-5.

Salanjuiknyo Kota Bukittinggi manjadi kota besar manuruik Undang-undang Nomor 9 Tahun 1956 tantang pambantukan daerah otonom kota gadang dalam lingkungan daerah Provinsi Sumatera Tengah maso itu,hukum.unsrat.ac.id Undang-undang Nomor 9 Tahun 1956  (diakses pada 29 Juni 2010) nan maliputi wilayah Provinsi Sumatera Barat, Jambi, Riau, jo Kapulauan Riau kini.

Dalam rangka paluasan wilayah kota, pado taun 1999 pamarintah manabikkan Peraturan Pemerintah Nomor 84 Tahun 1999 nan isinyo manggabuangkan nagari-nagari di sakitar Bukittinggi ka dalam wilayah kota. Nagari-nagari tasabuik yaitu Cingkariang, Gaduik, Sianok Anam Suku, Guguak Tabek Sarojo, Ampang Gadang, Ladang Laweh, Pakan Sinayan, Kubang Putiah, Pasia, Kapau, Batu Taba, dan Koto Gadang. Namun, sabagian masyarakaik Kabupaten Agam manulak untuak bagabuang jo Bukittinggi sainggo peraturan itu alun juo dapek dilaksanakan inggo kini.http://www.pu.go.id  Pemkot Bukittinggi Bertekad Menata Kembali Ruang Kota-nya  (diakses pada 26 Juni 2010)

 Panduduak 
Kini ko Bukittinggi marupoan kota paliang padek di Provinsi Sumatra Barat, dengan tingkat kepadatan mancapai 4.400 jiwa/km². Jumlah angkatan karajo sabanyak 52.631 urang dan sakitar 3.845 orang di antaronyo marupoan pangangguran. 

Kota iko didominasi dek etnis Minangkabau, tetapi ado pulo etnis Tionghoa, Jawa, Tamil, jo Batak.

 Geografi 
Kota Bukittinggi talatak pado rangkaian Bukik Barisan nan mambujua sapanjang Pulau Sumatera, dan dikuliliangi dek duo gunuang barapi yaitu Gunuang Singgalang jo Gunuang Marapi. Kota iko barado pado katinggian 909–941 meter di ateh parmukaan lauik, dan mamiliki hawo sajuak dengan suhu bakisar antaro 16.1–24.9 °C. Samantaro itu, dari total lueh wilayah Kota Bukittinggi maso kini (25,24 km²), 82,8% alah diparuantuakan manjadi lahan budidayo, sadangkan sisonyo marupoan hutan linduang.

Kota iko mamiliki topografi babukik-bukik jo balambah, babarapo bukik tasabuik tasebar dalam wilayah pakotaan, di antaronyo Bukik Ambacang, Bukik Tambun Tulang, Bukik Mandiangin, Bukik Campago, Bukik Kubangankabau, Bukik Pinang Nan Sabatang, Bukik Canggang, Bukik Paninjauan, dan sabagainyo. Salain itu, ado lambah nan tanamo jo Ngarai Sianok nan kadalamannyo baragam antaro 75–110 m, nan di dasarnyo mangalia batang aia nan banamo Batang Masang.

 Pamarentahan 
 Daftar Wali Kota 
 NoWali Kota Mulo manjabaik Akhia manjabaik Prd. Ket. Wakil Wali Kota<center>1100pxBermawi Sutan Rajo Ameh<center>1945<center>1945<center><center><center>—<center>2100pxIskandar Tedjasukmana<center>1945<center>1945<center><center><center>3100pxDjamin Datuk Bagindo<center>1945<center>1947<center><center><center>4Aziz Karim<center><center><center><center><center>5100pxEni Karim<center><center><center><center><center>6100pxSaadudin Jambek<center>1950<center>1952<center><center><center>7100pxNauman Djamil Dt. Mangkuto Ameh<center>1952<center>1957<center><center><center>8MB. Dt. Majo Basa Nan Kuning<center><center><center><center><center>9Syahbuddin Latif Dt. Sibungsu<center><center><center><center><center>10100pxdr.Abdoel Rivai<center>1958<center>1959<center><center><center>11100pxBaharuddin Kamil<center>1959<center>1960<center><center><center>12100pxAnwar Maksum Marah Sutan<center>1960<center>1966<center><center><center>13100pxProf.M. Asril<small> SH<center>1966<center>1968<center><center><center>14100pxH.A. Kamal<small> SH<center>1968<center>1976<center><center><center>15100pxDrs.Masri<center>1976<center>1978<center><center><center>16100pxDrs.Oemar Gaffar<center>1978<center>1983<center><center><center>17100pxDrs.B. Burhanuddin<center>1983<center>1988<center><center><center>
-100pxDrs. H.Hasan Basri <small>(Pelaksana tugas)<center>1988<center>1989<center><center><center>18100pxH.Armedi Agus<center>1989<center>1999<center><center><center>
-100pxDrs.Rusdi Lubis<small>(Pelaksana tugas) <center>1999<center>2000<center><center><center>19100pxDrs. H.Djufri<center>2000<center>2005<center><center><center>
-100pxDrs. H.Oktisir Sjovijerli Asir<small>(Pelaksana tugas)<center>2005<center>2005<center><center><center>(19)100pxDrs. H.Djufri<center>2005<center>2010<center><center><center>20100pxH.Ismet Amzis<small> S.H.<center>13 Agustus 2010<center>13 Agustus 2015<center><center><center>Harma Zaldi<center>-100pxH.Abdul Gafar<small> S.E., M.M.<small>(Penjabat)  <center>13 Agustus 2015<center>17 Februari 2016<center><center><center><center>21100pxH.Ramlan Nurmatias<small> S.H.<center>17 Februari 2016<center>17 Februari 2021<center><center><center>Irwandi<center>-100pxH.Yuen Karnova<small> S.E., M.E.<small>(Pelaksana Harian) <center>17 Februari 2021<center>26 Februari 2021<center><center>https://padangkita.com/ramlan-nurmatias-akhiri-jabatan-sekda-yuen-karnova-jadi-plh-wako-bukittinggi/<center><center>22100pxH.Erman Safar<small> S.H.<center>26 Februari 2021<center>Petahana<center><center>https://padangkita.com/gubernur-sumbar-mahyeldi-lantik-11-kepala-daerah-ingatkan-visi-misi-harus-sesuai-dengan-provinsi/<center>Marfendi

 Dewan Perwakilan 

Berikut iko adolah komposisi anggota DPRD Kota Bukittinggi dalam tigo periode balakangan.
Partai PolitikJumlah Kursi dalam Periode 2009-2014caleg-sumbar.com Caleg Terpilih Kota Bukittinggi 2014-2019 2019-2024Perolehan Kursi DPRD Kota Bukittinggi 2019-2024 20px PKB 0  1  1 20px Gerindra 1  4  5 20px PDI Perjuangan 0  1  0  Golkar 3  4  3 20px NasDem  1  2 20px PKS 3  3  5  PPP 3  3  2 20px PAN 3  1  3 20px Hanura 2  3  0 20px Demokrat 8  4  4 20px PBB 1  0  0 20px|Lambang PKPI PKPI 1  0  0 Jumlah Anggota 25  25  25 Jumlah Partai 9  10  8

 Pambagian administratif 
Kode Kemendagri Kecamatan Jumlah Kelurahan Daftar Kelurahan13.75.03Aur Birugo Tigo Baleh 813.75.01Guguk Panjang 713.75.02Mandiangin Koto Selayan 9TOTAL 24  

 Pandidikan 

 Pendidikan formalTK SD atau MI negeri dan swasta SMP atau MTs negeri dan swasta SMA negeri dan swasta MA negeri dan swasta SMK negeri dan swasta Perguruan tinggi Jumlah satuan 34 65 19 11 5  13 18Data sekolah di kota BukittinggiSumber:nisn.jardiknas.org Rekap databan-pt.depdiknas.go.id Hasil Pencarian Akreditasi Program Studi  (diakses pada 27 Juni 2010)

 Olahraga 
Masyarakaik Bukittinggi sangaik manyukoi olahraga bakudo, dan satiok taunnyo kota iko maadokan lomba pacuan kudo di Bukik Ambacang, nan alah diadokan sajak taun 1889.Asnan, Gusti, (2003), Kamus sejarah Minangkabau, Pusat Pengkajian Islam dan Minangkabau, ISBN 978-979-97407-0-0. Palombaan pacuan kudo iko masih sarangkaian jo palombaan pacuan kudo nan taseba di Sumatera Barat. Dek adonyo palombaan iko, mandorong urang-urang taranak kudo untuak tatap batahan dan meaanfaatkan tradisi iko sabagai sumber mato pancarian.

 Kota kamba 
Kota lain nan manjadi Sister City dari kota Bukittinggi adolah:
  Seremban, Malaysia

 Galeri 

 Rujuakan 

 Pautan lua 
 Laman web rasmi kota Bukittinggi

Kategori:Kota di Sumatera Barat
Kategori:Kota Bukittinggi